 ****

**smittevernpLAN**

**SKIRENN I LIERNE**

**sønDAG 14.03.2021**

*03.03.2021*

**INNLEDNING:**

Denne protokollen består av retningslinjer som er utarbeidet med hensikt å skape forsvarlige rammer for å arrangere kretsrenn/NTE - Cup 14.03.2021 på Lierne ILs lyssløypa i Nordli.

Protokollen er utarbeidet etter råd fra helsemyndighetene og Norges Skiforbund. Covid-19 forskriften og regjeringens retningslinjer for idrett vil være gjeldende.

Protokollen vil bli oppdatert løpende frem mot rennhelg ved endringer i lokale og/eller nasjonale retningslinjer fra helsemyndigheter.

Kravene og restriksjonene kan virke omfattende, men disse er utarbeidet for å ivareta sikkerheten til løpere, støtteapparat, arrangør og andre som blir påvirket av rennet.

**Gjennomføring og omfang:**

Arrangementet gjennomføres på søndag 14.03.2021 i gren langrenn.

Konkurransen arrangeres på lysløypa i Nordli.

Rennet starter kl. 12:00

Kretsrenn for junior og NTE-Cup (13-16år) i langrenn med individuell start.

Arrangementet foregår i sin helhet utendørs.

Tidligste ankomst for deltagere til stadion forventes å være kl. 11:00

Siste avreisetidspunkt forventes å være kl. 15:00

Alle deltakere/trenere/foreldre vil ikke være på samme sted samtidig, da vi regulerer deltakere etter starttidspunkt (startlister). Deltagere/trenere/foreldre oppfordres til oppmøte maks 1 time før start og avreise med en gang deltager har kommet i mål. Slik får vi rullering på folket (ikke så mange på arena og parkering samtidig).

Påmeldingen legges ut på Skiforbundets side for Nord – Trøndelag skikrets.

Det estimeres maks totalt 200 personer bestående av deltagere, trenere og foreldre.

Skirennet blir arrangert i henhold til smittevernplan og gjeldende smittevernregler, slik at vi ivaretar alle som er direkte involvert i arrangementet på en trygg og god måte, etter de retningslinjer til enhver tid gitt av norske myndigheter og NSF.

Pr. i dag er det gitt anledning til å arrangere utendørsarrangement med en kohort a 200 personer som vil bli inndelt etter følgende plan (arrangør og teknisk personell går ut over de 200) som følger:

**Ansvarlige, lokal arrangementsledelse:**

Kristel R. Stuenes, leder organisasjonskomiteen (tlf. 951 56 135)

Elin Emanuelsen, arrangør (tlf. 917 01 217)

Thor Birger Østnor, arrangør (tlf. 951 25 071)

Karen Anna Kvemo, arrangør (tlf. 479 08 005)

Bente Estil, arrangør (tlf. 482 54 674)

Teknisk personell, frivillige og arrangørene som deltar i arrangementet har lokal tilknytning og er bosatt i Lierne, ca 20 - 30 stk.

**Planlagte møter og gjennomføring av disse:**

Arrangementsledelse skal ha møte når påmeldingen er gjennomført og påmeldingsfristen har gått ut.

**INFORMASJON:**

Det skal settes opp plakater som opplyser om smittevernsregler på arena.

Informasjon om rennet, startlister og resultatlister vil kun være tilgjengelig elektronisk på Lierne Ils hjemmeside og i terminliste.

**ALDERSKLASSER:**

Arrangementet er delt inn i 1 kohort, på inntil 200 stk. i kohort. Arrangørstaben er ikke medregnet i kohort.

Deltagere vil være i aldersgruppen 10-20 år.

**STILART:**

Klassisk

**PÅMELDING:**

Frist påmelding er satt til 10.03.2021.

Det vil ikke være anledning til etteranmelding.

Klubbene skal også melde på sine respektive foreldre/støtteapparat samlet til arrangøren gjennom Minidrett.

Ved flere påmeldte enn 200stk. i kohort vil klubbene få tilbakemelding om å redusere støtteapparatet.

**ORGANISERINg:**

Kohorten vil i all hovedsak bestå av løpere fra som er bosatt i Nord- og Sør Trøndelag skikrets og deres ledere/ foresatte. Av stor egeninteresse vil alle følge de regler og retningslinjer som til enhver tid er gitt, hva angår smitteverntiltak. Herunder håndhygiene, bruk av desinfiserende middel, lavterskel for karantene ved mistanke om sykdom og med enda lavere terskel for å trekke seg fra konkurranser ved sykdom/ mistanke om sykdom.

Dette er folk som i liten grad trenger annen oppfølging enn de retningslinjer for smittevern som

Norges Skiforbund har utarbeidet, i kombinasjon med god kjennskap til de retningslinjer legges frem i denne smittevernplanen.

Startnummer og brikke (de som ikke har personlig brikke) deles ut under innsjekking før parkering.

**START OG MÅLOMRÅDE:**

Start og målområde vil bli sperret av for alle som ikke har en relevant funksjon i tilknytning til løpet. Foreldre vil ikke ha mulighet til å følge barn til start eller oppholde seg i målområdet.

Løper tar selv på brikke og start nummer, evt. med hjelp av egne foresatte.

Løpere skal selv levere inn startnummer og lånte tidtagerbrikker på anvist plass i målområdet.

Premier vil bli tilgjengelig for deltakerne etter målgang. Premier utplasseres på anvist plass og tas med av deltakeren, der 1 meter avstandsregel skal overholdes.

Premier pakkes i forveien.

Ingen utdeling av drikke etter rennet.

Løpere og funksjonærer skal være bevisste på at utslitte løpere ikke blir liggende tett på hverandre etter målgang eller samles og står tett.

**RENNKONTOR:**

Rennsekretariatet/rennkontor på Stortangen skole sine lokaler, der kun tidtakere skal være under hele arrangementet.

Henvendelser skal fortrinnsvis skje per telefon. Ingen andre enn arrangør har adgang inn i dit.

Speaker har eget rom med egen inngang.

**PUBLIKUM/FORELDRE:**

Det vil ikke bli publikum under arrangementet. Dette for å redusere omfanget av mennesker samlet på ett sted og i tråd med retningslinjene for smittevern. Vi vil ha vakter som hindrer adgang for uvedkommende i kohorten/området.

Foreldre og publikum skal ikke møte opp på rennet med mindre de har en spesifikk oppgave i forbindelse med arrangementet. Foreldre og publikum skal registrere seg på forhånd ved å melde seg på rennet i klassen «Trener, foresatt, støtteapparat» via Min Idrett.

Våre frivillige vakter vil påse at det ikke blir ansamling av mennesker og at retningslinjer ift. sosiale distanse overholdes. Våre retningslinjer og vår kommunisering av disse, vil være i tråd med de retningslinjer som til enhver tid er gjeldende.

**GARDEROBER/DUSJ:**

Det vil IKKE være dusjfasiliteter eller garderobemuligheter tilgjengelig.

**TOALETTER:**

Toalettene 4 stk. benyttes i foajeen på Liernehallen.

**PARKERING:**

Parkering ved Stortangen skole.

Parkeringsvakter koordinerer parkering ihht. Retningslinjer for Covid-19.

Parkeringsavgift skal betales via VIPPS

**BESPISNING – SPISESTEDER:**

Arrangøren vil ikke foreta salg av noe slag. Løpere, trenere/ ledere og foresatte kan spise egen medbrakt niste. Avstandsregler skal overholdes iht. gjeldende veiledere.

**Opplæring arrangør/frivillige:**

Før arrangementet gjennomføreres skal alle gjennom en minimumsopplæring, der det blir gjennomgått råd og anbefalinger for hvordan arrangementet kan gjennomføres i tråd med de generelle anbefalingene for forebygging av smitte og den enkelte sin opptreden.

I forbindelse med denne opplæringen vil det blant annet legges vekt på noen generelle «coronavettregler»:

* *Ingen skal ta på samme utstyret med hendene uten å desinfisere hendene først*
* *Toalettbesøk på angitte steder Vi retter oss etter de gjeldende smittevern rådene*
* *Vi anmoder alle om å holde avstand iht. de til enhver tid gjeldende retningslinjer for sosial distanse. Arrangøren henger opp plakater!*

Alle i arrangørstaben som har kjent forkjølelseslignende symptomer dagene før eller samme dagen som de skal engasjeres under arrangementet, skal melde fra om dette til sin leder. Vedkommende skal ikke engasjeres under arrangementet da.

**SMITTEVERNTILTAK FOR ARRANGEMENTET:**

Arrangøren bygger sine smitteverntiltak på følgende prinsipper:

1. Gjennomføring av arrangementet med planlagte smittevernregler forutsetter aksept fra kommunelegen i Lierne kommune.
2. Holde fysisk avstand på minimum 1 meter mellom enkeltpersoner
3. Unngå at syke personer kommer i kontakt med friske ved god informasjon til alle i arrangementet, fysiske sperringer/ begrensninger og raske melderutiner ved sykdom.
4. Sikre hyppig renhold av alle fellesområder/ flater, arena, etc.
5. Unngå håndhilsning, klemming, «feiring» og annen unødvendig fysisk kontakt.
6. God informasjon om håndhygiene, korrekte hosterutiner og begrense hånd til ansikt kontakt.
7. **OBS!** Unngå byttelån av tøy, treningsutstyr, drikkeflasker, mobiltelefoner, Pc’er eller andre personlige eiendeler som ikke er nylig rengjort.
8. Klær og utstyr ivaretas av den enkelte deltaker, det vil ikke være plastposer for klær.
9. Rennkontor/ sekretariat skal holde minst 1 meter avstand til løpere/ ledere. I tillegg etableres et køsystem med merking «1 meter – HOLD avstand».
10. Funksjonærer skal holde minimum 1 meter avstand til løpere. I tillegg skal de anvende hansker eller engangshansker ved håndtering av materiell.
11. Nær ansikt-til-ansikt-kontakt innebærer høyest risiko. Å stå rygg mot rygg, eller etter hverandre, som i kø, gir mindre risiko for smitte. Personer som passerer hverandre utgjør liten smitterisiko.
12. Det vil ikke være krav eller anbefaling om bruk av munnbind, men dersom det for enkelte funksjonærer vil være vanskelig å overholde 1-metersregelen vil munnbind bli brukt.
13. Arenaområdet er stort nok til at det skal være mulig å overholde 1-meters regelen.
14. Det vil være tilgjengelig hånddesinfeksjon på arena.
15. Alle funksjonærer, deltakere og støtteapparat skal registreres med navn og telefonnummer. Lierne IL vil oppbevare komplette lister i 10 dager etter arrangementet i forbindelse med en eventuell smittesporing.

**INORMASJON TIL ALLE DELTAGERE, TRENERE/LEDERE, FORESATTE:**

Alle løpere, trenere, ledere, frivillige, foreldre og andre som har roller i arrangementet og som har kjent symptomer på forkjølelse, tap av lukt og smak, mageproblemer eller andre symptomer på akutt infeksjonssykdom dagene før eller samme dagen som de skal delta, skal ikke møte på arrangementet. De skal melde fra om dette til arrangøren. Vedkommende skal ikke delta under arrangementet.

Alle løpere, trenere/ ledere og foresatte skal sette seg inn i arrangementets smittevernplan.

Oppslag om avstandsregler og smittevern blir hengt opp ved arenaen.

**MATERIELL – SMITTEVERNUTSTYR**

* Klær og utstyr ivaretas av den enkelte deltaker, det vil ikke være plastposer for klær.
* Engangs desinfeksjonskluter benyttes for tørking av ofte berørte flater med jevnlige mellomrom under arrangementet og overflatedesinfeksjon i tillegg til hånddesinfeksjon (toalettene).
* Tilgang på engangshansker

Frivilligapparatet vil sørge for at alle stasjoner vil bli etterfylt med materiell nevnt ovenfor, inkludert toalettpapir på toaletter. Frivillige, teknisk innleide og løpere/ trenere skal gjøres kjent med hvor disse stasjonene er plassert.

**ANTALL DELTAKERE, LEDERE / FORESATTE OG ARRANGØRER**

For å begrense antall mennesker på arenaen, vil vi begrense antall deltakere oppad til

det antall Norges Skiforbund bestemmer innfor gjeldende smittevernsbestemmelser. Pr. nå gjelder et antall pr. kohort på 200 personer. Vi vil ha forhåndspåmelding av både løpere og foresatte/ ledere, for best mulig kunne tilpasse en fordeling med flest mulig løpere, begrenset oppad til maksimalt 200 personer.

**KONTROLL / SMITTEVERNLEDER:**

Det vil bli utnevnt en smittevernansvarlig og smittevernvakt. Disse utstyres med egne vester som markerer deres rolle og mandat. Disse skal være kjent med arrangementets smittevernplan og tiltakene. Deres oppdrag blir å følge opp både løpere, trenere, frivillige og foreldre. I tillegg skal de sørge for at løpere som kommer i mål henvises ut av målområdet så raskt som mulig, slik at man ikke får en opphopning av løpere etter målgang og at disse overholder retningslinjene ift. sosial distanse. Løypevakter vil få tilsvarende ansvar for oppfølging langs løypa. Avvik skal umiddelbart rapporteres til arrangementsansvarlig.

**Skiarrangement innebærer ikke aktivitet med nærkontakt. For alle konkurranseformer i alle grener gjelder regelen om at utøverne må holde minimum 1 meters avstand til hverandre.  
Disse retningslinjer gjelder inntil myndighetene gjør endringer i smittevernreglene.**

**HÅNDTERING AV EVENTUELLE SMITTETILFELLER:**

Ved positiv test skal smittevernansvarlig og kommuneoverlege informeres umiddelbart.

Kommuneoverlege er ansvarlig for å avgjøre grad av tiltak herunder karantene og isolasjon. Øvrige involverte parter, herunder arrangør, ledere, utøvere og forbund underlegges vedtak og pålegg fra kommuneoverlege. Kommuneoverlege er ansvarlig for smittesporing og Lierne kommune har egen enhet for smittesporing som gjennomfører dette arbeidet.

**AVSLUTNING:**

Denne protokollen/smittevernplan er så langt vi kjenner til utarbeidet i henhold til kravene i Covid-19-forskriften med tilhørende anbefalinger og retningslinjer.

**VEDLEGG:**

Se Kart Se side 8.



1

2

4

3

1 = Parkering

2 = Toaletter i foajeen Liernehallen

3 = Rennkontor/sekretariat i foajeen Liernehallen

4 = Arena